ഗുരുദേവ ദര്ശനത്തിന്റെ പ്രസക്തി വര്ദ്ധിച്ചു : ഡെപ്യൂട്ടി സ്പീക്കര് അടൂര്: ഗുരുദേവ ദര്ശനങ്ങള് ഉള്ക്കൊണ്ടു മാത്രമേ മനുഷ്യരാശിക്കു മന്നോട്ടു പോകുവാന് സാധിക്കുവെന്ന് ഡെപ്യൂട്ടി സ്പീക്കര് ചിറ്റയം ഗോപകുമാര് പറഞ്ഞു. ഗുരുധര്മ്മ പ്രചരണ സഭ അടൂര് മണ്ഡലം പ്രവര്ത്തക സമിതി സംഘടിപ്പിച്ച 167 ാമത് ഗുരദേവ ജയന്തി ആഘോഷം ഉദ്ഘാടനം ചെയ്യുകയായിരുന്നു അദ്ദേഹം. ശുചിത്വത്തിന്റെ പ്രാധാന്യം നൂറ്റാണ്ടുകള്ക്കു മുമ്ബ് ഗുരു നമ്മെ പഠിപ്പിച്ചു. അധ:സ്ഥിത ജനവിഭാഗത്തിന്റെ ഉന്നമനത്തിന് വേണ്ടി ആയുസും വപുസും സമര്പ്പിച്ച മഹായോഗിയാണ് ഗുരുദേവനെന്ന് അദ്ദേഹം പറഞ്ഞു.ശിവഗിരി മഠത്തിലെ നിത്യ സ്വരൂപാനന്ദ സ്വാമി ജയന്തി സന്ദേശം നല്കി.ഗുരു നമുക്ക് സമര്പ്പിച്ച വേദഉപനിഷത്തുകളായ കൃതികള് മനനം ചെയ്യേണ്ടത് അനിവാര്യമാണെന്ന് അദ്ദേഹം പറഞ്ഞു. ഗുരുധര്മ്മ പ്രചരണ സഭ ജില്ല വൈസ് പ്രസിഡന്റ് രാജേന്ദ്രന് കലഞ്ഞൂര് അദ്ധ്യക്ഷത വഹിച്ചു. എസ്.എസ്.എല്.സി , പ്ലസ് ടു പരീക്ഷകളില് ഉന്നത വിജയം നേടിയ കുട്ടികളെ ആദരിച്ചു. സംഗീതജ്ഞ ജിനു പ്രസന്നനെ പൊന്നാട അണിയിച്ച് ആദരിച്ചു. സി.പിഐ ജില്ലാ സെക്രട്ടറി എ .പി ജയന്, ഗാന്ധിഭവന് സെക്രട്ടറി അമല് സോമരാജന്, കസ്തൂര്ബാ ഗാന്ധിഭവന് ഡവലപ്പ്മെന്റ് കമ്മിറ്റി ചെയര്മാന് പഴകുളം ശിവദാസന് ,ഗ്രന്ഥശാല പ്രസിഡന്റ് മീരാ സാഹിബ് തുടങ്ങിയവര് ജയന്തി സന്ദേശം നല്കി. അനില് തടാലില് സ്വാഗതവും, ജയകുമാര് നന്ദിയും പറഞ്ഞു. സ്വരലയ നൃത്ത സംഗീത വിദ്യാലയത്തിലെ കലാപ്രതിഭകള് അവതരിപ്പിച്ച കലാപരിപാടികള് ഗുരുധര്മ്മ പ്രചരണ സഭ ജില്ല സെക്രട്ടറി മണിയമ്മ ഗോപിനാഥ് ഉദ്ഘാടനം ചെയ്തു.